**NÕUSOLEK ISIKUANDMETE TÖÖTLEMISEKS**

**Isikuandmete vastutav töötleja:** Tallinna Nõmme Põhikool (edaspidi *kool*), Raudtee 68 Tallinn 11618, telefon: 6723 933, nommepk@nommepk.tln.edu.ee

**Lapse** nimi .......................................................................................................,

isikukood ........................................

**Lapsevanema või muu hooldusõigusega isiku** (edaspidi *lapsevanem*) nimi .............................................

**1. Lapse andmed**

Annan koolile nõusoleku avalikustada oma lapse järgmisi isikuandmeid järgmistel eesmärkidel (tehke ruutu märge):

 lapse foto

Avalikustamise eesmärk on jagada teavet kooli tegevuse kohta ning tunnustada last tubli saavutuse eest.

 lapse nimi

Avalikustamise eesmärk on jagada teavet kooli tegevuse, nt huviringide, võistluste ja etenduste kohta

ning tunnustada last tubli saavutuse, nt olümpiaadi võitmise või võistlusel auhinnalise koha saamise eest.

 lapse koolitööd

Avalikustamise eesmärk on tunnustada heade saavutuste eest ja kajastada kooli tegevust.

 kooli huviringides tehtud tööd ja nende salvestused

Avalikustamise eesmärk on tunnustada heade saavutuste eest ja kajastada huviringide tegevust.

Luban neid andmeid avalikustada:

 kooli stendil

 kooli veebilehel

 kooli Facebooki-lehel või muus sotsiaalmeediakanalis

 ajakirjanduses

 Tallinna Haridusameti aastaraamatus

**Eriliigilised isikuandmed**

 Annan koolile nõusoleku töödelda oma alaealise lapse terviseandmeid tema elu ja tervise kaitseks

(terviseseisund, mille tõttu võib laps vajada abi ravimite võtmisel või ei saa osaleda mõnes

tegevuses, nt kehalise kasvatuse tunnis):

………………………………………………………………………………………………………

……………………………………………………………………………………………

Lapse terviseandmete töötlemise eesmärk on lapse elu ja tervise kaitse ning turvalise keskkonna

tagamine koolis. Kooliõe teenust osutab koolis SA Tallinna Koolitervishoid.

**2. Lapsevanema andmed**

Annan koolile nõusoleku kasutada oma e-posti aadressi järgmiselt:

Lapsevanem □ ema □ isa □ hooldaja Lapsevanem □ ema □ isa □ hooldaja

Ees- ja perekonnanimi Ees- ja perekonnanimi

E-posti aadress E-posti aadress

□ lisada see klassi lastevanemate meililisti

Lastevanemate meililisti eesmärk on võimaldada neil omavahel suhelda ning lihtsustada kooli ja kodu

teabevahetust.

**Andmekaitsetingimused nõusoleku alusel isikuandmete töötlemise korral**

**1. Õiguslik alus**

Andmete töötlemise õiguslik alus on nõusolek. NB! Kõigi ülejäänud andmete töötlemine, mida kool lapsevanemalt nõuab, toimub õigusaktidega sätestatud kohustuste täitmiseks.

**2. Lapsevanema õigused**

**2.1. Nõusoleku tagasivõtmine**

Lapsevanemal on õigus nõusolek igal ajal tagasi võtta. Nõusoleku tagasivõtmiseks tuleb

lapsevanemal esitada koolile avaldus ja märkida ära, milliste andmete töötlemise nõusoleku ta tagasi võtab.

**2.2. Andmete saamine, parandamine, piiramine ja kustutamine**

**2.2.1.** Lapsevanemal on õigus saada koolilt kõiki andmeid, mida kool tema alaealise lapse kohta nõusoleku alusel töötleb.

2.2.2. Kool parandab või kustutab nõusoleku alusel töödeldavaid isikuandmeid lapsevanema

taotluse alusel. Taotlus tuleb esitada e-posti aadressil nommepk@nommepk.tln.edu.ee.

2.2.3. Kool vastab kõigile lapsevanema õigustega seotud pöördumistele esimesel võimalusel või kuni 30 päeva jooksul. Kui lapsevanema pöördumine on selgelt põhjendamatu või

ülemäärane, on koolil õigus jätta see täitmata või nõuda täitmise eest mõistlikku tasu.

**3. Andmete avalikustamine ja edastamine**

3.1. Kool on kohustatud avaldama lapse ja lapsevanema isikuandmeid kolmandatele isikutele ainult seaduses sätestatud juhtudel.

3.2. Koolielu kajastamise eesmärgil avalikustatakse andmed kooli veebilehel või Facebookis

piiramatule hulgale kolmandatele isikutele.

**4. Andmete säilitamine**

4.1. Nõusoleku alusel avalikustatavaid andmeid säilitatakse nõusoleku tagasivõtmiseni.

Avalikustamata andmed kustutatakse pärast nõusoleku tagasivõtmist. Avalikustatud andmeid

ei kustutata, kui see on tehniliselt võimatu või kui vanem seda ei nõua (ekeskkonnad).

4.2. Eriliigilisi andmeid ja vanemate kontaktandmeid säilitatakse nõusoleku tagasivõtmiseni või seni, kuni laps on kooli õpilane. Pärast seda andmed kustutatakse (hävitatakse).

4.3. Nõusolekut säilitatakse 2 aastat andmete töötlemise lõpetamisest.

**5. Turvalisus**

5.1. Avalikustatud andmetele pääsevad ligi kõik, kes kasutavad keskkonda, kus kool andmeid

avalikustab.

5.2. Kooli veebileht on kaitstud otsiroboti vastase tõkkega, et isikuandmed oleksid

otsingumootoritele kättesaamatud.

5.3. Kinnisele keskkonnale pääsevad ligi üksnes grupi liikmed või keskkonna kasutajad.

5.4. Lapsevanema e-posti aadress on kättesaadav kooli juhtkonnale ja töötajatele, kes vajavad neidoma tööülesannete täitmiseks. E-posti aadressid asuvad turvalises serveris. Andmetele pääseb ligi ning ligipääse haldab IT juht

5.5. Lapse eriliigilised isikuandmed on kättesaadavad üksnes neile kooli töötajatele, kellel on neid vaja, et tagada lapse tervise kaitse. Lapse eriliigilisi andmeid töödeldakse üksnes paberil.

Eriliigilisi andmeid hoitakse lukustatud kapis.

**5.6. Kõigi andmetöötluse kohta tekkivate küsimuste või muredega on lapsevanemal võimalik pöörduda kooli andmekaitse kontaktisiku K.Koppel poole kooli üld e-posti aadressil nommepk@nommepk.tln.edu.ee.**

**6. Lapsevanemal on õigus pöörduda Andmekaitse Inspektsiooni või kohtu poole, kui ta leiab,et andmete töötlemisel on rikutud tema või tema lapse õigusi.**

**7. Tallinna linna ja Tallinna Nõmme Põhikooli andmekaitse tingimused on kättesaadavad kooli veebilehelt nommepk.tln.edu.ee**

**.**

Kinnitan, et olen andmekaitsetingimustega tutvunud:

allkiri kuupäev